Държавен вестник, бр. 62, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  62
МИНИСТЕРСКИ СЪВЕТ
ПОСТАНОВЛЕНИЕ № 251 
ОТ 18 ЮЛИ 2024 Г.
за отменяне на Постановление № 345 на Ми­
нистерския съвет от 2023 г. за създаване на 
Консултативен съвет по въпроси, свързани 
със защитата на българската държава по 
международни арбитражни дела (ДВ, бр. 107 
от 2023 г.)
МИНИСТЕРСКИЯТ СЪВЕТ
П О С Т А Н О В И :
Член единствен. Отменя Постановление 
№ 345 на Министерския съвет от 2023 г. за 
създаване на Консултативен съвет по въпро­
си, свързани със защитата на българската 
държава по международни арбитражни дела 
(ДВ, бр. 107 от 2023 г.).
Преходни и заключителни разпоредби
§ 1. Министърът на финансите в качест­
вото си на законен представител на държа­
вата по международни арбитражни дела да 
уреди заварените отношения във връзка с 
организирането на защитата и процесуалното 
представителство на българската държава 
по международните арбитражни дела, по 
отношение на които е бил приложим редът 
по Постановление № 345 на Министерския 
съвет от 2023 г. за създаване на Консултати­
вен съвет по въпроси, свързани със защитата 
на българската държава по международни 
арбитражни дела (ДВ, бр. 107 от 2023 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:
Димитър Главчев
Главен секретар на Министерския съвет: 
Габриела Козарева
4623
ПОСТАНОВЛЕНИЕ № 252
ОТ 18 ЮЛИ 2024 Г.
за възстановяване на средства по бюджета на 
Централната избирателна комисия за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. По бюджета на Централната изби­
рателна комисия за 2024 г. да се възстановят 
средства в размер 3 479 019 лв. от сметката 
за чужди средства, както следва:
1. по чл. 4, ал. 1 от Постановление № 400 
на Министерския съвет от 2020 г. за одобря­
ване на допълнителни разходи/трансфери 
за 2020 г. (обн., ДВ, бр. 110 от 2020 г.; изм. и 
доп., бр. 5 от 2021 г.) – 38 642 лв.;
2. по чл. 4, ал. 1 от Постановление № 302 
на Министерския съвет от 2023 г. за одобря­
ване на допълнителни разходи по бюджета на 
Централната избирателна комисия за 2023 г. 
(обн., ДВ, бр. 105 от 2023 г.; изм. и доп., бр. 107 
от 2023 г.) – 3 440 377 лв. 
Чл. 2. Централната избирателна комисия 
да извърши по бюджета на Централната из­
бирателна комисия за 2024 г. произтичащите 
от чл. 1 промени в разходите и бюджетното 
взаимоотношение с централния бюджет и да 
уведоми министъра на финансите.
Чл. 3. С размера на средствата по чл. 1 
министърът на финансите да извърши съ­
ответната промяна по централния бюджет 
за 2024 г., включително на бюджетното вза­
имоотношение с бюджета на Централната 
избирателна комисия.
Заключителни разпоредби
§ 1. Постановлението се приема на основа­
ние чл. 7, ал. 1 във връзка с чл. 15 от Закона 
за публичните финанси.
§ 2. Изпълнението на постановлението се 
възлага на Централната избирателна комисия.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Димитър Главчев
Главен секретар на Министерския съвет: 
Габриела Козарева
4624
ПОСТАНОВЛЕНИЕ № 253
ОТ 18 ЮЛИ 2024 Г.
за одобряване на допълнителни разходи/
трансфери по бюджетите на първостепенни 
разпоредители с бюджет за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери по бюджетите на първостепенни 
разпоредители с бюджет за 2024 г. и по бю­
джетите на общините за 2024 г. за капиталови 
разходи/трансфери за 2024 г. в общ размер
196 767 026 лв., разпределени съгласно списък 
за финансиране на капиталови разходи, вклю­
чително за капиталови разходи, подпомагащи 
административната дейност, по приложението.
(2) Средствата по ал. 1 да се осигурят за 
сметка на капиталовите разходи по централ­
ния бюджет за 2024 г. 
Чл. 2. (1) Със сумата 27 146 760 лв. по 
пореден № 1 от приложението да се увеличат 
разходите по бюджета на Министерството 
на отбраната за 2024 г., разпределени по 
области на политики и бюджетни програми, 
както следва:
1. по „Политика в областта на отбрани­
телните способности“: